বাণ রঙ্গমঞ্চ

বাণ রঙ্গমঞ্চ (; ) হলো অসমের শোণিতপুর জেলার তেজপুর শহরে অবস্থিত একটি ঐতিহ্যবাহী সাংস্কৃতিক সাধনা কেন্দ্র। এই মঞ্চটি বাণ স্টেজ ও বাণ থিয়েটার নামেও পরিচিত।

অসমের সাংস্কৃতিক ইতিহাসে বাণ রঙ্গমঞ্চের ভূমিকা বিশেষভাবে গুরুত্বপূর্ণ। রাজ্যের বহু বিশিষ্ট অভিনেতা, শিল্পী, কলাকুশলী ও নাট্যকারের সাংস্কৃতিক জীবনের সূচনা এই মঞ্চের মাধ্যমেই ঘটেছে। এখানে যাঁরা সাংস্কৃতিক সাধনা করেছেন, তাঁদের মধ্যে উল্লেখযোগ্য হলেন সাহিত্যাচার্য লক্ষ্মীরাম বড়ুয়া, জ্যোতিপ্রসাদ আগরওয়ালা, কলাগুরু বিষ্ণুপ্রসাদ রাভা, নটসূর্য ফণী শর্মা, ভূপেন হাজারিকা, পদ্মনাথ গোহাই বড়ুয়া ও নকুলচন্দ্র ভুঞা প্রমুখ।

ইতিহাস
১৯০৬ সনে তেজপুরের কলিবাড়ি নামক স্থানে বাণ রঙ্গমঞ্চ স্থাপিত করা হয়। সেই সময়ে অসমীয়া ভাষা উন্নতি সাধিনী সভার পৃষ্ঠপোষকতায় বাণ রঙ্গমঞ্চের সাধারণ সম্পাদকের পদ অলংকৃত করেছিলেন পদ্মনাথ গোহাঞিদেব। প্রথম অবস্থায় সমিতির কার্যক্রম আরম্ভ করার জন্য অস্থায়ীভাবে সমিতি গঠন করে নিয়মাবলী প্রস্তুত করা হয়েছিল। কর্ণবধ ভাওনা অনুষ্ঠান দ্বারা ১৯০৬ সনে  বাণ রঙ্গমঞ্চের শুভারম্ভ করা হয়। পরবর্তী সময়ে ১৯০৭ সনে দুর্গাপূজার সপ্তমীর রাত্রে পদ্মনাথ গোহাঞিদেবের রচিত বানরজা নাটক অনুষ্ঠান দ্বারা বাণ থিয়েটারের নাটক নিবেদন প্রক্রিয়া আরম্ভ করা হয়।গণ অধিকার, দেওবরীয়া বিশেষ, গুৱাহাটী প্রকাশন, দেওবার, ১৯ ফেব্রুৱারী, ২০১২, লেখক: হেমন্ত কুমার নাথ, তেজপুরর ঐতিহ্যমণ্ডিত বাণ থিয়েটার, এক অৱলোকন৷ 

তথ্যসূত্র

বিষয়শ্রেণী:১৯০৬-এ ভারতে প্রতিষ্ঠিত
বিষয়শ্রেণী:আসামের সংস্কৃতি